Source: https://alkotmanybirosag.hu/index.php/sajtomegjelenes?ev=2015
Timestamp: 2020-01-27 20:11:55
Document Index: 34604484

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Alkotmánybíróság megkezdi az ellenzéki pártok állami földeladásokkal kapcsolatos indítványának tárgyalását kedden
Az Alkotmánybíróság keddi teljes ülésén kezdi tárgyalni az állami földeladásokkal kapcsolatos ellenzéki beadványt – derül ki a testület honlapjáról. (MTI)
A magyar egyházi szabályozás ellentétes az emberi jogi egyezménnyel
Az emberi jogi egyezménybe ütközik a magyar egyházakra vonatkozó törvény és kormányrendelet néhány rendelkezése – mondta ki az Alkotmánybírság, mely a szükséges összhang létrehozására három hónapot adott a jogalkotóknak. (MTI)
Tapolcai választás – Alkotmánybíróság: nem alaptörvény-ellenes az MSZP-DK jelöltjéről szóló fideszes kisfilm
Devizahitelek – Alkotmánybíróság: nem alkotmányellenes a perek felfüggesztése (MTI)
Nem alkotmányellenes a devizahitelesek és pénzintézetek közti perek felfüggesztése – mondta ki az Alkotmánybíróság szerdán közzétett döntésében. Országszerte mintegy 12 ezer folyamatban lévő devizahiteles pert függesztettek fel a bíróságok a tavalyi év második felében az elszámolások lezárultáig, várhatóan ez év végéig.
Lenkovics Barnabás: az Alkotmánybíróság szigorúan szakmai alapon hozza meg a döntéseit
Az Alkotmánybíróság szigorúan szakmai alapon hozza meg a döntéseit, a kritikákat igyekszik hasznosítani, a rosszhiszemű, politikai indíttatású bírálatokra azonban nem kíván reagálni – mondta az Alkotmánybíróság elnöke pénteken Kaposváron egy szakmai tanácskozást záró sajtótájékoztatón. (MTI)
Devizahitelek – Az Alkotmánybíróság elutasította az első devizahiteles törvénnyel kapcsolatban benyújtott alkotmányjogi panaszokat
Az Alkotmánybíróság elutasította a Kúria jogegységi döntését törvénybe foglaló első devizahiteles törvénnyel kapcsolatban benyújtott alkotmányjogi panaszokat. (MTI)
Devizahiteles ügyek: eddig három jelentős döntés és több száz folyamatban lévő ügy az Alkotmánybíróságon
A devizahitelekkel kapcsolatban a kormány, majd perekben eljáró bírák indítványai nyomán eddig három nagy jelentőségű határozatot hozott az Alkotmánybíróság (Ab), a pénzintézetek beadványairól hamarosan döntés születhet és közben zajlik több száz magánszemély ügyének elbírálása is – mondta Bitskey Botond, az Ab főtitkára az MTI érdeklődésére. Az Ab eddig devizahiteles ügyben nem állapított meg alkotmányellenességet. (MTI)
Ahogyan az állam, úgy a jogállam struktúrái sem örök időkre adottak, egy szakadatlan tanulási folyamatról van szó, melyben az egyes jogállami intézmények funkciója, feladata is módosulhat. Az Alkotmánybíróság sem akadályozhatja meg a hatékony kormányzati intézkedéseket, feladata az, hogy megvonja a politikai mérlegelés, mozgástér alkotmányos kereteit, melyeken belül még jogállami egy jogalkotói döntés – mondta Lenkovics Barnabás, az Alkotmánybíróság napokban hivatalba lépett új elnöke az MTI-nek.
Az Alkotmánybíróság a nyilvánosság alkotmányellenes korlátozásának megszüntetésére hívta fel az Országgyűlést
Az Alkotmánybíróság a február 13-i Magyar Közlönyben kihirdetett határozatában felszólította az Országgyűlést, teremtse meg a lehetőségét annak, hogy az adatminősítéseket tartalmilag, érdemben is kontrollálni lehessen. (MTI)
A békét és az emberi méltóságot nevezte a legfőbb értéknek az Alkotmánybíróság megválasztott elnöke azon a csütörtöki megemlékezésen, amelyen Budapest ostromának civil áldozatai előtt tisztelegtek a Farkasréti temetőben. (MTI)
Elutasította az Alkotmánybíróság a tankönyvellátási rendeletek elleni indítványt
Budapest, 2015. január 29., csütörtök (MTI) – Az Alkotmánybíróság elutasította a tankönyvellátásról szóló rendeletek megsemmisítésére irányuló indítványt, az indoklás szerint a tankönyvkiadói és -forgalmazói tevékenység nem tekinthető megszerzett tulajdonnak, az arra vonatkozó jogi környezet módosítható.
Alkotmánybíróság: nem alaptörvény-ellenesek a devizahiteles törvény kifogásolt szakaszai
Budapest, 2015. január 29., csütörtök (MTI) – Az Alkotmánybíróság szerint nem alaptörvény-ellenesek az úgynevezett első devizahiteles törvénynek a bíróság által kifogásolt szakaszai, a testület ezért csütörtökön közzétett határozatában elutasította az ezek alkotmányellenességének megállapítására és megsemmisítésére irányuló bírói kezdeményezéseket.